જેને આધારે ફુડ વિભાગે સોમવારે બપોરે શાંતિનાથ જનરલ સ્ટોરમાં દરોડા પાડ્યા હતા. દરોડા દરમિયાન દુકાનમાં મુકેલા તીરૂપતિ તેલના ડબ્બા ઉપર લોકલ બ્રાન્ડનું ઢાંકણું માર્યુ હતુ. જે બાબતે તપાસ કરી દુકાનદારની પુછપરછ બાદ ફુડ વિભાગના અધિકારીઅોએ તેલના સેમ્પલો લઇ દુકાનમાં રાખેલા ૬ તેલના ડબ્બા સીલ કર્યા હતા. સાથે જ દુકાનમાં મોટા પ્રમાણમાં બેસનનો જથ્થો જણાતા જેનો પણ તપાસ અર્થે સેમ્પલો લેવામાં આવ્યા હતા. અને ૪૫ કિલો જેટલો બેસનનો જથ્થો સીલ કરવામાં આવ્યો હોવાની માહિતી સાંપડી હતી. તપાસ દરમિયાન દુકાનદાર વિકાસ શાહ કબીલપોર ગામે આવેલી જીઆઇડીસીમાં શાંતિનાથ ફુડ પ્રોડક્ટસના નામે તેલની ફેક્ટરી પણ ધરાવતો હોવાનું ધ્યાને આવતા ફુડ વિભાગના અધિકારીઅોએ દુકાનદાર વિકાસને સાથે રાખી ફેક્ટરી ઉપર પણ દરોડા પાડ્યા હતા.